b'\n_START_ARTICLE_\nValsts prezidenta kanceleja\n_START_PARAGRAPH_\nValsts prezidenta kanceleja ir valsts instit\xc5\xabcija. Atrodas Pils laukum\xc4\x81 3, R\xc4\xabg\xc4\x81, Latvij\xc4\x81. Kancelejas uzdevums ir Latvijas Valsts prezidenta darb\xc4\xabbas organizatorisk\xc4\x81 nodro\xc5\xa1in\xc4\x81\xc5\xa1ana. Kancelejai ir da\xc5\xbe\xc4\x81das strukt\xc5\xabrvien\xc4\xabbas, taj\xc4\x81 darbojas prezidenta padomnieki da\xc5\xbe\xc4\x81dos jaut\xc4\x81jumos. Kancelejas p\xc4\x81rzi\xc5\x86\xc4\x81 darbojas ar\xc4\xab da\xc5\xbe\xc4\x81das padomes, komisijas, dienesti._NEWLINE_Instit\xc5\xabcija tikusi dibin\xc4\x81ta 1920. gada maij\xc4\x81 ar nosaukumu Satversmes sapulces prezidenta kanceleja, no 1922. l\xc4\xabdz 1940. gadam t\xc4\x81s nosaukums bija Valsts prezidenta sekretari\xc4\x81ts, pa\xc5\xa1reiz\xc4\x93jais nosaukums past\xc4\x81v kop\xc5\xa1 1993. gada.'